02020D1354 — ET — 28.10.2022 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU RAKENDUSOTSUS (EL) 2020/1354,

25. september 2020,

millega antakse Portugali Vabariigile määruse (EL) 2020/672 alusel ajutist toetust töötuseriski leevendamiseks COVID-19 puhanguga kaasnenud eriolukorras







Artikkel 1

Portugal vastab määruse (EL) 2020/672 artiklis 3 sätestatud tingimustele.

Artikkel 2

▼M2

1. Liit annab Portugalile laenu kuni 6 234 462 488 eurot. Laenu maksimaalne keskmine tagasimaksetähtaeg on 15 aastat.

2. Käesoleva otsuse alusel antav finantsabi on kättesaadav 39 kuu jooksul alates käesoleva otsuse jõustumise kuupäevale järgnevast päevast.

▼B

3. Komisjon teeb liidu finantsabi Portugalile kättesaadavaks kõige rohkem kaheksa osamaksena. Osamakse võidakse välja maksta ühes või mitmes osas. Esimese osamakse osade tagasimaksetähtaeg võib olla pikem kui lõikes 1 osutatud maksimaalne keskmine tagasimaksetähtaeg. Sellisel juhu määratakse edasiste osade tagasimaksetähtajad kindlaks nii, et pärast kõikide osamaksete väljamaksmist ei ületataks lõikes 1 osutatud maksimaalset keskmist tagasimaksetähtaega.

▼M2

4. Esimene osamakse makstakse välja määruse (EL) 2020/672 artikli 8 lõikes 2 sätestatud laenulepingu jõustumisel. Kõik edasised osamaksed tehakse vastavalt kõnealuse laenulepingu tingimustele või asjakohasel juhul siis, kui jõustub selle laenulepingu addendum või Portugali ja komisjoni vahel sõlmitud muudetud laenuleping, mis asendab algse laenulepingu.

▼B

5. Portugal tasub iga osamakse eest määruse (EL) 2020/672 artiklis 4 osutatud liidu rahastamiskulud ning kõik sellest rahastamisest tulenevad muud tasud, kulud ja väljaminekud, mis liidul tekivad käesoleva artikli lõike 1 kohaselt antud laenuga.

6. Osamaksete suuruse ja väljamaksmise ning osade suuruse otsustab komisjon.

▼M2

Artikkel 3

Portugal võib rahastada järgmisi meetmeid:

a) toetus töölepingute säilitamiseks töö ajutise katkestamise või tavapärase tööaja lühendamise korral, mis on ette nähtud „12. veebruari seaduse nr 7/2009“ artiklitega 298–308 ja mida on täpsustatud „31. detsembri seaduse nr 75-B/2020“ artikliga 142;

b) uus ja lihtsustatud eritoetus töölepingute säilitamiseks töö ajutise katkestamise või tavapärase tööaja lühendamise korral, mis on ette nähtud „26. märtsi dekreetseadusega nr 10-G/2020“, mida on viimati muudetud „19. juuni dekreetseaduse nr 27-B/2020“ artikliga 2 ja täpsustatud „31. detsembri seaduse nr 75-B/2020“ artikliga 142;

c) kutseõppe eriprogrammid töölepingute säilitamiseks töö ajutise katkestamise või tavalise tööaja lühendamise korral, mis on ette nähtud „26. märtsi dekreetseaduse nr 10-G/2020“ artikli 5 lõikega 2 ja artiklitega 7–9;

d) uus eritoetus ettevõtetele äritegevuse jätkamiseks, nagu on ette nähtud „19. juuni dekreetseaduse nr 27-B/2020“ artiklitega 4 ja 5 ning „30. juuli dekreetseaduse nr 46-A/2020“ artikliga 14-A, viimati muudetuna „12. mai dekreetseaduse nr 32/2021“ artikliga 2 ja täpsustatuna valitsuse „14. mai määrusega nr 102-A/2021“;

e) uus sissetuleku stabiliseerimise lisatoetus töötajatele, kelle suhtes kohaldatakse punktis a või b osutatud meetmeid töölepingute säilitamiseks töö ajutise katkestamise või tavalise tööaja lühendamise korral, mis on ette nähtud „19. juuni dekreetseaduse nr 27-B/2020“ artikliga 3, muudetuna „14. augusti dekreetseaduse 58-A/2020“ artikliga 2;

f) uus astmeline eritoetus töölepingute säilitamiseks tavapärase tööaja lühendamise korral, mis on ette nähtud „30. juuli dekreetseaduse nr 46-A/2020“ artikliga 4, viimati muudetuna „13. augusti dekreetseaduse nr 71-A/2021“ artikliga 2;

g) füüsilisest isikust ettevõtjate, mitteametlike töötajate ja juhtivtöötajate uus eritoetus, mis on ette nähtud „13. märtsi dekreetseaduse nr 10-A/2020“ artikliga 26, viimati muudetuna „11. augusti seaduse nr 31/2020“ artikliga 2, ja „31. märtsi seaduse nr 2/2020“ artikliga 325-G, mis on lisatud „24. juuli seaduse 24-A/2020“ artikliga 3;

h) uus peretoetus töötajatele, kes ei saa töötada, kuna neil on vaja abistada oma lapsi või muid ülalpeetavaid, kes on alla 12-aastased või – vanusest olenemata – kellel on puue või kes põevad kroonilist haigust, nagu on ette nähtud „13. märtsi dekreetseaduse nr 10-A/2020“ artikliga 23, viimati muudetuna „7. aprilli seaduse nr 16/2021“ artikliga 3;

i) uus eritoetus koolitajate töölepingute säilitamiseks seoses kutseõppe peatamisega, nagu on ette nähtud „valitsuse 19. märtsi määrusega nr 3485-C/2020“, „valitsuse 10. aprilli määrusega nr 4395/2020“ ja „valitsuse 28. mai määrusega nr 5897-B/2020“;

j) Assooride autonoomse piirkonna tööhõivega seotud piirkondlikud meetmed, mis on ette nähtud „Assooride piirkondliku valitsuse volikogu 8. aprilli resolutsiooniga nr 97/2020“, „Assooride piirkondliku valitsuse volikogu 28. aprilli resolutsiooniga nr 120/2020“, „Assooride piirkondliku valitsuse volikogu 5. mai resolutsiooniga nr 128/2020“, „Assooride piirkondliku valitsuse volikogu 5. mai resolutsiooniga nr 129/2020“, „Assooride piirkondliku valitsuse volikogu 15. juuli resolutsiooniga nr 195/2020“, „Assooride piirkondliku valitsuse volikogu 15. juuli resolutsiooniga nr 196/2020“ ja „Assooride piirkondliku valitsuse volikogu 17. juuli resolutsiooniga nr 200/2020“;

k) Madeira autonoomse piirkonna piirkondlikud tööhõivega seotud meetmed, mis on ette nähtud „Madeira piirkondliku valitsuse 13. märtsi resolutsiooniga nr 101/2020“ ja „Madeira piirkondliku valitsuse asejuhi ning sotsiaalse kaasatuse ja kodakondsuse piirkondliku sekretariaadi 22. aprilli määrusega nr 133-B/2020“;

l) uus toetus töötajatele ja füüsilisest isikust ettevõtjatele, kellel oli profülaktilise isolatsiooni tõttu ajutiselt keelatud oma kutsealal tegutseda, nagu on ette nähtud „13. märtsi dekreetseaduse nr 10-A/2020“ artikliga 19, muudetuna „3. septembri dekreetseaduse nr 62-A/2020“ artikliga 2, ja „31. märtsi seaduse nr 2/2020“ artikliga 325-F, muudetuna „24. juuli seaduse 27-A/2020“ artikliga 3;

m) uus haigushüvitis COVID-19-sse haigestumise korral, nagu on ette nähtud „töö-, solidaarsus- ja sotsiaalkindlustusministri ning tervishoiuministri 3. märtsi määrusega nr 2875-A/2020“, „13. märtsi dekreetseaduse nr 10-A/2020“ artikliga 20, muudetuna „3. septembri dekreetseaduse nr 62-A/2020“ artikliga 2, ja „31. märtsi seaduse nr 2/2020“ artikliga 325-F, muudetuna „24. juuli seaduse nr 27-A/2020“ artikliga 3;

n) isikukaitsevahendite ostmine nende kasutamiseks töökohtadel, eelkõige riiklikes haiglates, pädevates ministeeriumides, omavalitsusasutustes ning Assooride ja Madeira autonoomsetes piirkondades, nagu on ette nähtud „Portugali terviseameti 6. mai normiga nr 012/2020“, mida on muudetud 14. mail 2020, ja „Portugali terviseameti 10. juuni normiga nr 013/2020“, mida on muudetud 23. juunil 2020, ning „13. märtsi dekreetseadusega nr 10-A/2020“;

o) koolihügieeni kampaania, mille eesmärk on tagada õpetajate, muude töötajate ja õpilaste turvaline kooli naasmine, nagu on ette nähtud „13. märtsi dekreetseadusega nr 10-A/2020“;

p) riiklike haiglate statsionaarsete patsientide ja töötajate ning hooldekodude ja lastehoiuasutuste töötajate testimine COVID-19 suhtes, nagu on ette nähtud „Portugali terviseameti 6. mai normiga nr 012/2020“, mida on muudetud 14. mail 2020, ja „Portugali terviseameti 10. juuni normiga nr 013/2020“, mida on muudetud 23. juunil 2020;

q) uus erihüvitis riikliku tervishoiusüsteemi töötajatele, kes osalesid COVID-19 puhangu tõrjes, nagu on ette nähtud „31. märtsi seaduse nr 2/2020“ artikliga 42-A, muudetuna „24. juuli seaduse nr 27-A/2020“ artikliga 3, ja „31. detsembri seaduse nr 75-B/2020“ artikliga 291;

r) uus erakorraline toetuskava füüsilisest isikust ettevõtjatele, töötajatele, kellel puudub juurdepääs muudele sotsiaalkaitsemehhanismidele, ja juhtivtöötajatele, kelle sissetulekut on COVID-19 pandeemia oluliselt mõjutanud, nagu on ette nähtud „31. detsembri seaduse nr 75-B/2020“ artiklis 156 ja mille suhtes kohaldatakse kõnealuse artikli punkti 2 alapunkte c–f, nagu on üksikasjalikult täpsustatud „valitsuse 25. jaanuari määruses nr 19-A/2021“ ja mida on pikendatud „27. novembri dekreetseaduse nr 104/2021“ artikliga 12;

s) loovisikute, autorite, tehnikute ja muude loomevaldkonna spetsialistide uus sotsiaaltoetuskava, mis on ette nähtud „ministrite nõukogu 6. juuni resolutsiooni nr 41/2020“ lisa punktis 2.5.1, nagu on täpsustatud „valitsuse 3. augusti määruse nr 180/2020“ artiklites 10–12 ja laiendatud „valitsuse 15. veebruari määruse nr 37-A/2021“ lisa artiklitega 5–7;

t) täiendavate tervishoiutöötajate palkamine ja ületunnitöö riiklikus tervishoiuteenistuses, et aidata lahendada pandeemiaga seotud probleeme, nagu on ette nähtud „13. märtsi dekreetseaduse nr 10-A/2020“ artiklis 6 ja „2. veebruari dekreetseaduse nr 10-A/2021“ artiklites 4–8.

▼M1

Artikkel 4

1. Portugal teavitab komisjoni kavandatud avaliku sektori kulutuste tegemisest hiljemalt 30. märtsil 2021 ja seejärel iga kuue kuu tagant, kuni kavandatud avaliku sektori kulutused on täielikult tehtud.

2. Kui artiklis 3 osutatud meetmed põhinevad kavandatud avaliku sektori kulutustel ja nende suhtes on kohaldatud rakendusotsust, millega muudetakse käesolevat otsust, teavitab Portugali komisjoni kavandatud avaliku sektori kulutuste tegemisest kuue kuu jooksul pärast kõnealuse rakendusotsuse muutmise otsuse vastuvõtmise kuupäeva ja seejärel iga kuue kuu tagant, kuni avaliku sektori kulutused on täielikult tehtud.

▼B

Artikkel 5

Käesolev otsus on adresseeritud Portugali Vabariigile.

Käesolev otsus jõustub selle adresaadile teatavakstegemise päeval

Artikkel 6

Käesolev otsus avaldatakse Euroopa Liidu Teatajas.